The Mackintosh Man

***The Mackintosh Man*** (títol orichinal en anglés, en aragonés ***L'hombre de Mackintosh***, estrenada en Aragón con o suyo títol traduciu enta lo castellano como ***El hombre de Mackintosh***) ye una cinta de cine d'espionache coproducida por o cine estausunidense, lo cine britanico y lo cine irlandés estrenada l'anyo 1973, dirichida por John Huston seguntes un guión adaptau por Walter Hill (basau en *[[The Freedom Trap]]*, una novela que heba publicau Desmond Bagley en l'anyo 1971), con una banda sonora orichinal de Maurice Jarre, una dirección de fotografía de Oswald Morris, una producción cinematografica de John Foreman ta la productora cinematografica Newman-Foreman Company y que conta con un elenco formau por Paul Newman, Dominique Sanda, James Mason, Harry Andrews, Ian Bannen, Michael Hordern, Nigel Patrick, Peter Vaughan, Roland Culver, Percy Herbert, Robert Lang, Leo Genn, Jenny Runacre, John Bindon, Hugh Manning, Wolfe Morris, Noel Purcell, Donald Webster, Keith Bell, Niall MacGinnis, Eddie Byrne, Shane Briant, Joe Lynch, Donal McCann, Tom Irwin y Ken Wayne, entre d'atros avtors.

Joseph Rearden ye un antigo chicot delincuent que agora treballa ta lo MI5 britanico. L'achent Mackintosh d'ixe organismo y la suya aduyant, a sra. Smith, l'informan de cómo fer un robo de diamants y, dimpués de fer o robo, ye deteniu, chuzgau y condenau a una pena de 20 anyos de garchola, sin haber-se trobau os diamants robaus. En a garchola, Rearden s'integra con os atros presos y bel tiempo dismpués prencipia a charrar con Ronald Slade. Iste ye zarrau en ixa garchola d'alta seguredat en estar un antigo oficial d'intelichencia britanico reclutau como informant por a KGB y condenau por ixo. Dimpués, el contacta un atro preso, que li proposa de contactar con una organización que li puet facilitar a suya fuyida d'a garchola, y Rearden accepta. Dos días dimpués, s'organiza un estrapalucio en a garchola mientres o cual s'escayece la fuga de Rearden y d'un atro preso, que resulta estar Slade. Drogaus, los levan enta un edificio en bel puesto aislau ta que se recuperen y se lis diz que i remanirán una semana. Dende Londres, Mackintosh controla ixa operación, en haber estau tot un enganyo ta descubrir qui fa parte d'ixa organización de fugas. Pero cuan George Wheeler, un deputau en o Parlamento d'o Reino Uniu, amigo de Mackintosh (con qui heba pertecipau en misions mientres a Segunda Guerra Mundial) fa un discurso criticando la fuyida de Slade, Mackintosh li insinúa la existencia d'un plan y iste, que en realidat ye tamién un achent infiltrau d'o KGB, lo comunica a los suyos superiors. Mackintosh sospeitaba d'él, y por ixo li heba feito la insinuación, pero lo KGB actúa a escape y un auto l'atropella deixando-lo ciecho. Amás, descubren o papel de Rearden, con o problema adicional de que nomás que dos personas conoixen a realidat y que no ye un ladrón: Mackintosh (qui ya ha falleixiu) y la suya secretaria. Rearden consigue fuyir d'o grupo y preba de contactar con Mackintosh, trobando que la sra. Smith ye en realidat a filla d'iste. Chuntos, deducen que Wheeler y Slade han marchau enta Malta, y marchan enta la isla ta capturar-los.

A cinta s'ambienta en a suya epoca actual (1973) en Londres y atros puestos d'o Reino Uniu, Gaillimh (condau de Gaillimh) y atros puestos en Irlanda y Valletta en Malta. As suyas escenas se filmoron en Dublín (condau de Dublín) y Cloch na Rón, Órán Mór y atras localizacions en o condau de Gaillimh en Irlanda, en Marsaxlokk y Valletta en Malta, y en Liverpool (Merseyside), Bedford (Bedfordshire), Londres y localizacions en Escocia en o Reino Uniu, amás d'en os Pinewood Studios en Iver (Buckinghamshire), tamién en o Reino Uniu.

## Elenco

## Se veiga tamién
* Cine en 1973.
* Cintas de 1973.

## Referencias

## Vinclos externos
*  ''The Mackintosh Man'' en Internet Movie Database.
*  ''The Mackintosh Man'' en Rotten Tomatoes.